
1 straipsnis. 18 straipsnio 4 dalies 4 ir 5 punktų pakeitimas
1. Pakeisti 18 straipsnio 4 dalies 4 punktą ir jį išdėstyti taip:
„4) alaus, fermentuotų gėrimų, alkoholinių kokteilių grupėms priklausančius alkoholinius gėrimus, išpilstytus į didesnę negu vieno litro tarą, išskyrus atvejus, kai šie gėrimai išpilstyti į stiklinę, keraminę, medinę ar metalinę tarą, mažmeninės prekybos vietose;“.
2. Pakeisti 18 straipsnio 4 dalies 5 punktą ir jį išdėstyti taip:
„5) alaus, fermentuotų gėrimų, alkoholinių kokteilių grupėms priklausančius alkoholinius gėrimus, kurių tūrinė etilo alkoholio koncentracija yra didesnė kaip 7,5 procento, išpilstytus į didesnę negu 0,5 litro tarą, išskyrus atvejus, kai šie gėrimai išpilstyti į stiklinę, keraminę, medinę ar metalinę tarą.“

2 straipsnis. Įstatymo įsigaliojimas
1. Šio įstatymo 1 straipsnio 1 dalies nuostata, reglamentuojanti draudimą mažmeninės prekybos vietose parduoti fermentuotų gėrimų grupei priklausančius alkoholinius gėrimus, išpilstytus į didesnę negu vieno litro tarą, išskyrus atvejus, kai šie gėrimai išpilstyti į stiklinę, keraminę, medinę ar metalinę tarą, įsigalioja po 6 mėnesių nuo šio įstatymo priėmimo. Ši nuostata netaikoma fermentuotų gėrimų grupei priskiriamiems sidrui ir alaus mišiniams su nealkoholiniais gėrimais.
2. Šio įstatymo 1 straipsnio 2 dalies nuostata, reglamentuojanti draudimą parduoti fermentuotų gėrimų grupei priklausančius alkoholinius gėrimus, kurių tūrinė etilo alkoholio koncentracija yra didesnė kaip 7,5 procento, išpilstytus į didesnę negu 0,5 litro tarą, išskyrus atvejus, kai šie gėrimai išpilstyti į stiklinę, keraminę, medinę ar metalinę tarą, įsigalioja po 6 mėnesių nuo šio įstatymo priėmimo. Ši nuostata netaikoma fermentuotų gėrimų grupei priskiriamiems sidrui ir alaus mišiniams su nealkoholiniais gėrimais.

Skelbiu šį Lietuvos Respublikos Seimo priimtą įstatymą.

